Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iraani ülemjuht kinnitab,
et kuigi ta on valmis taaselustama 2015. a tuumalepet,
peab see olema nõrgem versioon,
mis ei kaota Teherani tuumaenergiaga seotud taristut.
Iisrael kordab USA-le, et pole Iraani tuumaprogrammi suhtes seotud
ühegi rahvusvahelise lepinguga.
USA Keskväejuhatuse mereväeüksus osaleb ulatuslikul sõjalisel õppusel
koos Pärsia lahe koostöönõukogu liikmetega.
Ainus valem,
millega Iraan taasühineks 2015. a tuumaleppe nõrgendatud versiooniga,
on Lääne alistumine ajatolla režiimi nõudmistele.
Esinedes Iraani tuumatööstuse ekspertide ja ametnike kogunemisel,
rõhutas ajatolla Ali Khamenei taas, vaatamata vastupidisetele tõenditele,
et Islamivabariik ei püüa omandada tuumarelvi ―
vastavalt oma usumäärusele (Fatwa), kuid rõhutas siiski,
et mis tahes tulevase lepingu osana
peavad tuumaenergia infrastruktuuri osas tehtud edusammud
puutumata jääma.
Võib-olla soovite milleski kokkuleppele jõuda.
See pole probleem, tehke kokkulepe, aga infrastruktuuri tuleb hoida.
Me ei taha minna tuumarelvade poole islami tõttu.
Kui tahaksime, ei saaks nad (Lääs) meid peatada,
kuna nad pole suutnud meie tuumaarendusi seni peatada
ega suuda ka hiljem.
Ajatolla Khamenei,
kes jätab endale lõpliku sõna kõigis Islamivabariigiga seotud küsimustes,
soovitas tungivalt jätkata suhtlust
Rahvusvahelise Aatomienergiaagentuuriga (IAEA)
Tuumarelvade leviku tõkestamise lepingu (NPT) raames, pärast seda,
kui Iraanil õnnestus vältida üht neljast juurdlusest
deklareerimata tuumategevuse suhtes pärast seda, kui IAEA tunnistas,
et ei suuda kontrollida Teherani selgituse usaldusväärsust
ja seetõttu ei ole tal praeguses staadiumis enam küsimusi
seoses avastatud osakestega,
mis on oma 83,7%se rikastusasemega tsiviilotstarbelisest kasutusest kaugel.
Soovitan tungivalt säilitada sidet IAEAga,
see tähendab koostööd ja suhtlust
Rahvusvahelise Aatomienergiaagentuuriga
Kaitsemeetmete eeskirjade raames.
Oluline on rõhutada, et ajatolla paljastas 20. mail
Iraani väliskorpusele esinedes, et islami mõiste "Taqiyya",
mis annab moslemitele piiratud voli
eitada või varjata oma tõelisi veendumusi,
väärika eesmärgi saavutamiseks, viis režiimi otsuseni
nõustuda 2015. a tuumaleppega P5+1ga, sealhulgas USA, Venemaa,
Hiina, Prantsusmaa, Suurbritannia ja Saksamaaga.
Samas on USA, Prantsusmaa, Saksamaa ja Suurbritannia
ilmselt leppinud nn JCPOA 2015. a kujul taastamise ebatõenäolisusega.
Ka lepingu taastamise suurim pooldaja Euroopa Liit
on selle positsiooniga leppimas.
Oleme endiselt valmis täitma oma rolli koordinaatorina
parimal võimalikul viisil, kuid lõpuks sõltub igasugune liikumine,
eriti kõneluste praeguses etapis,
osalejate ja Ameerika Ühendriikide suutlikkusest
leppida kokku lõplikus tehingus,
mida neile põhimõtteliselt mitmete kuude eest pakuti.
Kõrge esindaja roll koordinaatorina on teha meeskonnaga parim
lõppfaasi liikumiseks. Viimane etapp tähendab,
et osalejad ja USA nõustuvad kuude eest esitatud ettepanekuga
ning selles mõttes pole meil midagi uut teatada.
Samas rääkis Iisraeli peaminister Benjamin Netanyahu
iganädalasel kabinetinõupidamisel Jeruusalemmas telefonivestlusest,
mille ta pidas neljapäeval USA välisministri Antony Blinkeniga.
Eelmisel neljapäeval rääkisin USA välisministri Antony Blinkeniga,
kes oli teel Saudi Araabiast koju.
Rääkisime pikalt mitmel teemal, eriti Iraanist.
Avaldasin talle tunnustust
Iisraeli ja USA vahelise luure- ja sõjalise koostöö eest.
Tahan, et te teaksite - see polnud niisama sõnakõlksuks.
Koostöö on praegu kõigi aegade haripunktis.
Lisaks rõhutas Netanyahu, et oma vestluses Blinkeniga
kordas ta Jeruusalemma järjekindlat seisukohta
Iraani Islamivabariigi suhtes.
Kordasin meie järjekindlat seisukohta,
et Iraaniga sõlmitud tuumakokkuleppe juurde naasmine
ei peata Iraani tuumaprogrammi ja laseb Iraanil suunata vahendeid
vaid neile terrorirühmitustele,
mida ta Lähis-Idas ja Iisraeli piiride ümber rahastab.
Kordasin, et ükski kokkulepe Iraaniga ei ole Iisraeli jaoks siduv.
Kokkuleppega või ilma,
teeme Iisraeli riigi kaitsmiseks jätkuvalt kõike, mis vaja.
Vahepeal -
eile õhtul Tel Avivis toimunud AJC globaalse foorumi pöördumises
kasutas USA suursaadik Iisraelis Thomas Nides võimalust
korrata Bideni valitsuse lubadust
mitte lasta Iraanil tuumarelva omandada.
Julgeolek on ilmselgelt olulisim teema, millega kõik ühiselt tegeleme.
Julgeolekuprobleem ja eriti Iraan
on ainus suurim oht Iisraeli riigi julgeolekule.
Ja arvan, et see valitsus ja Iisrael, ja kuulete erinevate juhtide suust,
et töötame ühiselt selle nimel, et tagada, nagu ütles Joe Biden,
et iraanlased ei saaks kunagi tuumarelva hankida.
Suursaadik Nides käsitles Abrahami lepingute väärtust
ja tunnustas haruldases avalduses praeguse valitsuse esindaja poolt
eelmist Trumpi valitsust "ühe Lähis-Ida olulisima
välispoliitilise saavutuse eest väga pika aja jooksul".
Nagu olete kuulnud, algatas Aabrahami kokkulepped
tegelikult hoopis teine valitsus. See on okei, sest reaalsus on see,
et Trumpi administratsioon ja minu eelkäija David Friedman
ja Jared Kushner ning inimesed, kes jõudsid Aabrahami lepeteni,
oli ilmselt üks olulisemaid välispoliitilisi saavutusi Lähis-Idas
üle väga-väga pika aja.
USA Iisraeli suursaadik rõhutas veelgi Washingtoni ulatuslikke jõupingutusi
ihaldatud normaliseerimiskokkuleppe saavutamiseks
Jeruusalemma ja Riyadhi vahel.
Alates siin viibimisest olen veetnud tohutult aega
emiraatide, bahreinlaste ja marokolastega,
arendades Abrahami lepinguid,
tagamaks, et see valitsus ehitaks eelmise valitsuse edu alustele,
kuna need on olulised lepingud Iisraeli riigi julgeoleku tagamiseks.
Ilmselgelt ärgem unustagem Egiptuse ja Jordaania tähtsust,
sest nende viie riigi kombinatsioon loob turvalisema Iisraeli riigi.
Niisiis, eelmine administratsioon tegi selle käivitamisel head tööd.
Arendame seda iga päev ja kas poleks suurepärane,
kui ärkaksime ühel päeval
ning Saudi Araabia ja Iisraeli vahel toimub normaliseerumine.
On oluline märkida, et kuigi pinged on ilmselgelt kõrged,
keset Iraani jõupingutusi oma armee tugevdamisel
ja vaatamata Hiina vahendatud suhete taastamisele
Teherani ja Riyadhi vahel;
peab USA Keskväejuhatus praegu ulatuslikku mereväeõppust,
nimetusega "Eagle Resolve '23",
kus osalevad kõik kuus Pärsia lahe koostöönõukogu liiget,
Lisaks on viie riigi lennukid osalenud ka
B-1 pommitajate juhitud piiriülese strateegilise juhtimise missioonil,
mis lõppes edukalt lahinguõppusega
Jordaania ja Saudi Araabia kuningriikides.
Lähis-Idas jätkub sel nädalal USA osalusel teist nädalat
õppus Eagle Resolve '23.
Esmakordselt keskendub mitmesektoriline õppus peamiselt
integreeritud õhu- ja raketikaitsele ning merelisele tõkestusele,
mida võõrustab Saudi Araabia
ja kus osalevad kõik kuus Pärsia lahe koostöönõukogu riiki.
Eraldi tulid täna kokku ligi pool tosinat partnerriigi õhuväge
USA Keskväejuhatuse vastutusalas, et toetada pommitajate B-1 juhitud
USA strateegilise väejuhatuse pommitajate rakkerühma missiooni,
mis kulmineerus paari lahinguharjutusega
Jordaanias ja Saudi Araabias.
See tegevus kinnistab USA kohustust aidata kaasa
Lähis-Ida julgeolekule ja stabiilsusele
ning näitab meie ühise kaitsevõime suurenevat keerukust,
süvenevat sõjalist koostalitlusvõimet ja tugevust.
Aitäh, et vaatasite TV7 Iisraeli Uudiseid!
Kui meie saated teid õnnistavad
ja soovite aidata TV7 Iisraeli tööl jätkuda,
kaaluge rahalist annetamist.
Seda saab teha veebilehel www.tv7israelnews.com
Julgustan ka palvetama tagakiusatud vendade-õdede eest maailmas
ning paluma rahu ja päästet Jeruusalemmale ja Iisraelile.
Olen Jonathan Hessen. Õnnistatud nädalat! Homseni!
Tõlge: Monika Jaaguri